Jens Boyesen

Jens Mogens Boyesen (født 9. oktober 1920 i Oslo, død 20. november 1996) var en norsk diplomat og politiker for Arbeiderpartiet.

Liv og virke
 Andre verdenskrig 
Da andre verdenskrig kom til Norge var Boyesen i gang med jusstudier. Han kom med i illegalt arbeid og var mellommann mellom Norges legasjon i Stockholm og gruppen rundt høyesterettsdommer Ferdinand Schjelderup, slik at det ble etablert kontakt mellom regjeringen i London og Kretsen (sivilt motstandsarbeid i Norge).«Boyesen, Jens» , Norsk krigsleksikon,  Oslo: Cappelen, 1995, via NorgesLexi. Boyesen arbeidet også i fagbevegelsen og var aktiv i motstanden mot nazifisering av Landsorganisasjonen. I januar 1944 måtte han ta seg over til Sverige. Han ble der sekretær ved den norske legasjonen.Hvem er Hvem? 1984, Oslo: Kunnskapsforlaget, 1984, s. 58.

 Diplomatisk og politisk karriere 
Boyesen avla i 1947 juridisk embetseksamen. Han begynte i Utenriksdepartementet og fikk en mangslungen karriere der.«Diplomatisk altmuligmann på høyt nivå», Aftenposten, 30. april 1977, s. 22.

Han ble i 1951 første gang statssekretær i Utenriksdepartementet og ble sittende til 1954.Utenriksdepartementet. Statssekretærer 1948 –, regjeringen.no. Fra 1954 til 1955 var han statssekretær i Forsvarsdepartementet.Forsvarsdepartementet. Statssekretær 1947 –, regjeringen.no. Boyesen var på nytt statssekretær i Utenriksdepartementet fra 1963 til 1965.

I 1955 ble Boyesen ambassadør ved Norges delegasjon til NATO samtidig som han også var ambassadør ved Norges delegasjon til OEEC. Han var en periode fra 1967 ved Forsvarets forskningsinstitutt før han i mai 1968 ble utnevnt til ambassadør i Budapest. Senere samme år ble han ambassadør ved Norges delegasjon til internasjonale organisasjoner i Genève. I 1973 fulgte oppdrag som ambassadør i Belgia og Luxembourg. Boyesen ble norsk ambassadør til Det europeiske fellesskap i 1973 og satt med denne stillingen til 1977, da han ble ambassadør i Frankrike.

 Referanser 

 Eksterne lenker 


Kategori:Norske jurister
Kategori:Norske ambassadører
Kategori:Norges ambassadører til Ungarn
Kategori:Norges ambassadører til Belgia
Kategori:Norges ambassadører til Luxembourg
Kategori:Norges ambassadører til Frankrike
Kategori:Ambassadører til NATO
Kategori:Ambassadører til EU
Kategori:Ambassadører til OECD
Kategori:Statssekretærer fra Ap
Kategori:Norske fagforeningspersoner
Kategori:Norske motstandsfolk under andre verdenskrig
Kategori:Medlemmer av Mot Dag
Kategori:Personer fra Oslo
Kategori:Personer fra svensketrafikken 1940–1945